**Všeobecne záväzné nariadenie mesta Piešťany** **o určení výšky mesačného príspevku na čiastočnú úhradu výdavkov v materskej škole, základnej umeleckej škole, na čiastočnú úhradu nákladov na činnosti školského klubu a centra voľného času,  na čiastočnú úhradu nákladov a príspevku na režijné náklady a podmienky úhrady v školskej jedálni  v zriaďovateľskej  pôsobnosti Mesta Piešťany**

Číslo: 17/2023 Piešťany 15. 12. 2023

Mestské zastupiteľstvo mesta Piešťany v súlade s § 4 ods.1 a ods.3 písm. h), § 6 ods.1 a  § 11 ods.4 písm. g) zákona č. 369/1990 Zb. o obecnom zriadení v znení neskorších predpisov a podľa § 28 ods. 5, 6 a 7, § 49 ods. 4, § 114 ods. 6, § 116 ods. 6 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, ako aj v spojitosti s príslušnými ustanoveniami všeobecne záväzných právnych predpisov, a to § 7a ods. 5 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov, zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, zákona č. 544/2010 Z. z. o dotáciách v pôsobnosti MPSVaR SR v znení neskorších predpisov, vydáva toto všeobecne záväzné nariadenie.

**§ 1**

**Úvodné ustanovenia**

1. Na čiastočnú úhradu výdavkov v materskej škole (ďalej len „MŠ“), základnej umeleckej škole (ďalej len „ZUŠ“), školskom klube detí (ďalej len „ŠKD“), centre voľného času (ďalej len „CVČ“) a školskej jedálni (ďalej len „ŠJ“) v zriaďovateľskej pôsobnosti Mesta Piešťany, prispieva zákonný zástupca dieťaťa alebo žiaka, resp. plnoletá osoba mesačne, určenou výškou mesačného príspevku (ďalej len „príspevok“).

1. Príspevok je príjmom rozpočtu Mesta Piešťany.
2. Účelom tohto Všeobecne záväzného nariadenia (ďalej len VZN) je určenie výšky príspevku v jednotlivých druhoch škôl a školských zariadení v zriaďovateľskej pôsobnosti Mesta Piešťany a stanovenie postupov a podmienok úhrady.

**§ 2**

**Určenie výšky príspevku za pobyt dieťaťa v materskej škole**

1. Na čiastočnú úhradu výdavkov za pobyt dieťaťa v materskej škole prispieva zákonný zástupca dieťaťa, mesačne na jedno dieťa sumou **25,00 €.**
2. Príspevok v materskej škole sa neuhrádza za dieťa:
3. pre ktoré je predprimárne vzdelávanie povinné,
4. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu,
5. ktoré je umiestnené v zariadení na základe rozhodnutia súdu.

(3) Zriaďovateľ týmto VZN ustanovuje, že príspevok v MŠ sa neuhrádza za dieťa:

 a) ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo zo závažných rodinných dôvodov preukázateľným spôsobom, napr. potvrdením lekára v prípade prerušenia dochádzky z dôvodu choroby alebo čestným vyhlásením zákonného zástupcu dieťaťa v prípade prerušenia dochádzky z rodinných dôvodov; žiadosť o odpustenie príspevku predloží zákonný zástupca dieťaťa riaditeľke MŠ, najneskôr do 10 kalendárnych dní od opätovného nástupu dieťaťa do materskej školy.

b) ktoré nedochádzalo do MŠ v čase školských prázdnin alebo ak bola prerušená prevádzka materskej školy minimálne 30 po sebe nasledujúcich kalendárnych dní, zapríčinená zriaďovateľom alebo inými závažnými dôvodmi.

1. Pomernú časť mesačného príspevku určeného v odseku 1 uhrádza zákonný zástupca za dieťa, ktoré nedochádzalo do MŠ v čase školských prázdnin v trvaní minimálne 2 týždne nepretržite alebo ak bola prerušená prevádzka materskej školy, zapríčinená zriaďovateľom alebo inými závažnými dôvodmi.

**§ 3**

**Určenie výšky príspevku na čiastočnú úhradu výdavkov na štúdium**

 **v základnej umeleckej škole**

(1) V základnej umeleckej škole zriadenej Mestom Piešťany na čiastočnú úhradu výdavkov na štúdium prispieva :

 a) v prípravnom štúdiu v individuálnom vyučovaní - zákonný zástupca žiaka mesačne sumou **11,00 €**   na jedného žiaka,

 b) v prípravnom štúdiu v  skupinovom vyučovaní - zákonný zástupca žiaka mesačne sumou **10,00 €**  na jedného žiaka,

 c) v základnom štúdiu v individuálnom vyučovaní - zákonný zástupca žiaka mesačne sumou **11,00 €** na jedného žiaka,

 d) v základnom štúdiu v skupinovom vyučovaní - zákonný zástupca žiaka mesačne sumou

 **10,00 €** na jedného žiaka,

 e) v  štúdiu pre dospelých v  individuálnom vyučovaní plnoletá osoba do 25 rokov, ktorá je žiakom strednej školy alebo študent vysokej školy - mesačne sumou **11,00 €,**

 f) v  štúdiu pre dospelých v skupinovom vyučovaní plnoletá osoba do 25 rokov, ktorá je žiakom strednej školy alebo študent vysokej školy - mesačne sumou **10,00 €,**

 g) v štúdiu pre dospelých v individuálnom vyučovaní plnoletá osoba do 25 rokov - mesačne sumou **19,00 €**,

 h) v štúdiu pre dospelých v skupinovom vyučovaní plnoletá osoba do 25 rokov - mesačne sumou **19,00 €**.

1. Určenou výškou mesačného príspevku na čiastočnú úhradu výdavkov na štúdium v ZUŠ, podľa ods. 1 písm. a) až h), prispieva zákonný zástupca žiaka alebo plnoletá osoba, ktorá poskytla písomné čestné vyhlásenie základnej umeleckej škole na započítanie žiaka / plnoletej osoby do zberu údajov.
2. V základnej umeleckej škole zriadenej Mestom Piešťany na čiastočnú úhradu výdavkov na štúdium prispieva zákonný zástupca žiaka alebo plnoletá osoba, ktorá neposkytla písomné čestné vyhlásenie základnej umeleckej škole na započítanie žiaka/plnoletej osoby do zberu údajov:

 a) v prípravnom štúdiu v individuálnom vyučovaní - zákonný zástupca žiaka mesačne sumou **16,00 €**   na jedného žiaka,

 b) v prípravnom štúdiu v  skupinovom vyučovaní - zákonný zástupca žiaka mesačne sumou **15,00 €**  na jedného žiaka,

 c) v základnom štúdiu v individuálnom vyučovaní - zákonný zástupca žiaka mesačne sumou **16,00 €** na jedného žiaka,

 d) v základnom štúdiu v skupinovom vyučovaní - zákonný zástupca žiaka mesačne sumou **15,00 €** na jedného žiaka,

 e) v  štúdiu pre dospelých v individuálnom vyučovaní plnoletá osoba do 25 rokov, ktorá je žiakom strednej školy alebo študent vysokej školy - mesačne sumou **16,00 €,**

 f) v štúdiu pre dospelých - v skupinovom vyučovaní plnoletá osoba do 25 rokov, ktorá je žiakom strednej školy alebo študent vysokej školy - mesačne sumou **15,00 €,**

g) v štúdiu pre dospelých v individuálnom vyučovaní plnoletá osoba do 25 rokov - mesačne sumou **31,00 € ,**

 h) v štúdiu pre dospelých v skupinovom vyučovaní plnoletá osoba do 25 rokov - mesačne sumou **31,00 €.**

(4) Na čiastočnú úhradu výdavkov na štúdium v základnej umeleckej škole prispieva v štúdiu pre dospelých - v individuálnom i skupinovom vyučovaní plnoletá osoba nad 25 rokov - mesačne sumou **31,00 €.**

1. a) Príspevok na čiastočnú úhradu výdavkov na  štúdium v základných umeleckých školách sa neuhrádza, ak plnoletý žiak alebo zákonný zástupca neplnoletého žiaka o to písomne požiada a  je členom domácnosti, ktorej sa poskytuje pomoc  v hmotnej núdzi podľa osobitného predpisu.

b) Odpustenie príspevku podľa písmena a) sa vzťahuje iba na štúdium jedného umeleckého odboru.

**§ 4**

**Určenie výšky príspevku na čiastočnú úhradu nákladov**

**spojených s činnosťou školského klubu detí**

1. Na čiastočnú úhradu nákladov na činnosť školského klubu detí prispieva zákonný zástupca žiaka v období školského vyučovania mesačne sumou **18,00 €.**
2. Ak výchovno-vyučovacia činnosť školského klubu detí prebieha po skončení obdobia školského vyučovania, v čase letných školských prázdnin, na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne sumou **25,00 €.**
3. Pomernú časť mesačného príspevku určeného v odseku 1 uhrádza zákonný zástupca za dieťa, ktoré nedochádzalo do školského klubu detí v trvaní minimálne 2 týždne nepretržite z dôvodu choroby alebo ak bola prerušená prevádzka školského klubu detí, zapríčinená zriaďovateľom alebo inými závažnými dôvodmi.
4. Pomernú časť mesačného príspevku určeného v odseku 2 uhrádza zákonný zástupca za dieťa, ktoré nedochádzalo do školského klubu detí v trvaní minimálne 2 týždne nepretržite alebo ak bola prerušená prevádzka školského klubu detí, zapríčinená zriaďovateľom alebo inými závažnými dôvodmi.
5. Príspevok na čiastočnú úhradu nákladov na činnosť školského klubu detí sa neuhrádza, ak o to zákonný zástupca požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.

**§ 5**

**Určenie výšky príspevku na čiastočnú úhradu nákladov**

 **spojených s činnosťou centra voľného času**

(1) Na čiastočnú úhradu nákladov na činnosť centra voľného času v zriaďovateľskej pôsobnosti Mesta Piešťany prispieva:

a) zákonný zástupca dieťaťa a žiaka s trvalým pobytom na území mesta Piešťany, mesačne sumou **6,00 €**,

 b) plnoletý žiak, s trvalým pobytom na území mesta Piešťany, ktorý nemá vlastný príjem, mesačne sumou **6,00 €**,

 c) zákonný zástupca dieťaťa a žiaka s trvalým pobytom v inej obci, mesačne sumou **14,00 €**,

 d) plnoletý žiak, s trvalým pobytom v inej obci ( žiak strednej školy alebo študent vysokej

 školy), mesačne sumou **14,00 €,**

1. plnoletá osoba mesačne sumou **17,00 €.**

(2) Ak obec, v ktorej má dieťa a žiak prijatý do centra voľného času v zriaďovateľskej pôsobnosti Mesta Piešťany trvalý pobyt, vykoná úhradu finančných prostriedkov určených v písomnej Dohode o spolupráci s Mestom Piešťany (ďalej len Dohoda) za účelom zabezpečenia poskytovania záujmového vzdelávania v určenej lehote, bude príspevok:

 a) zákonnému zástupcovi dieťaťa a žiaka podľa ods. 1 písm. c) znížený o sumu, ktorú obec poskytne Mestu Piešťany na základe Dohody,

 b) plnoletému žiakovi podľa ods. 1 písm. d) znížený o sumu, ktorú obec poskytne Mestu Piešťany na základe Dohody.

1. Príspevok na čiastočnú úhradu nákladov na činnosť centra voľného času sa neuhrádza, ak o to zákonný zástupca neplnoletého žiaka alebo plnoletý žiak písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.

**§ 6**

**Určenie výšky príspevku na čiastočnú úhradu nákladov a príspevku**

 **na režijné náklady a podmienky úhrady v školskej jedálni**

1. Školská jedáleň, ktorej zriaďovateľom je Mesto Piešťany, poskytuje stravovanie deťom v materskej škole a žiakom v základnej škole za čiastočnú úhradu nákladov.
2. Príspevok, ktorý uhrádza zákonný zástupca dieťaťa (ďalej len ZZ), v  materskej škole alebo žiaka v  základnej škole vo výške nákladov na nákup potravín podľa vekových kategórií stravníkov v súlade s Finančnými pásmami na nákup potravín na jedno jedlo podľa vekových kategórií stravníkov vydanými MŠVVaŠ SR v nadväznosti na odporúčané výživové dávky a príspevok na úhradu režijných nákladov, je určený za každý stravovací deň nasledovne (sumy sú uvedené v eurách):

|  |  |  |  |  |  |  |
| --- | --- | --- | --- | --- | --- | --- |
|  |  |  | **Materské školy**  |  |  |  |
| **Kategórie stravníkov**  | **Finančný limit na nákup potravín -**  | **Réžia**  | **Spolu**  |
|  |  |  |  | **3. pásmo**  |  |  |  |
|  |  |  | **Desiata**  | **Obed**  | **Olovrant**  |  |  |
| **Deti do**  | **Materská škola**(stravník - dieťa MŠ) |  | **0,50** | **1,20** | **0,40** | **0,40** | **2,50** |
| **Materská škola****Materská škola****Deti v HN mladšie** | **Príspevok** |  |  |  |  |  |
| **mladšie**  | (stravník - dieťa MŠ) | **ZZ** | **0,30** | **0** | **0,40**  | **0,40**  | **1,10**  |
| MŠ) **\*** |  |  |  |  |  |  |
|  |  |  |  |  |  |  |  |
|  |  | **Dotácia:** | **0,20**  | **1,20**  | **0,00**  | **0** | **1,40** |
| **\*Diétne**  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
|  |  | **Základné školy**  |  |  |  |
| **Kategórie**  | **Finančný limit na nákup potravín - 3. pásmo**  | **Réžia**  | **Spolu**  |
| **stravníkov**  |  |  |  |  |  |  |
|  |  |  **Obed**  |  |  |  |  |
| **ZŠ I. stupeň**  |  |  **1,70**  |  |  | **0,80** | **2,50** |
| (stravník - žiak |  |  |  |  |  |  |
|  I. stupeň ZŠ) **\*** | **Príspevok ZZ**  |  **0** |  |  | **0,40** | **0,40** |
| **Dotácia:**  |  **1,70** |  | **0,40** | **2,10**  |
|  |  |  |  |
| **ZŠ II. stupeň** |   |  **Obed** **1,90**  |  |  | **0,80** | **2,70** |
| (stravník - žiak II. stupeň ZŠ)**\*** |  |  |  |  |  |  |
| **Príspevok ZZ**  |  **0**  |  |  | **0,40** | **0,40** |
| **Dotácia:**  |  **1,90**  |  | **0,40** | **2,30**  |

**\*** *Poznámka: podľa § 4 ods. 3 písm. a) a b) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.*

1. Dotáciu na podporu výchovy k stravovacím návykom dieťaťa možno poskytnúť v sume 1,40 eura, na zabezpečenie obeda alebo iného jedla na dieťa, ktoré navštevuje posledný ročník materskej školy alebo na dieťa , ktoré navštevuje materskú školu, okrem dieťaťa navštevujúceho posledný ročník materskej školy a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima za každý deň, v ktorom sa dieťa zúčastnilo výchovno - vzdelávacej činnosti v materskej škole a odobralo stravu. Za výchovno-vzdelávaciu činnosť v poslednom ročníku materskej školy sa považuje aj individuálne vzdelávanie, ktoré sa uskutočňuje bez pravidelnej účasti na predprimárnom vzdelávaní v materskej škole, pričom dotáciu na stravu je možné poskytnúť len v prípade odobratia stravy v zariadení školského stravovania kmeňovej materskej školy. Ak dieťaťu jeho zdravotný stav neumožňuje odobratie stravy je možné, aby v zariadení školského stravovania stravu pre dieťa odobral aj zákonný zástupca, resp. poverená osoba.
2. Dotáciu na podporu výchovy k stravovacím návykom dieťaťa možno poskytnúť na zabezpečenie obeda a iného jedla v základnej škole v sume 2,10 eura na prvom stupni a v sume 2,30 eura na druhom stupni za každý deň, v ktorom sa dieťa zúčastnilo vyučovania v základnej škole a odobralo stravu. Za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni.
3. Dotáciu na podporu výchovy k stravovacím návykom dieťaťa podľa ods. 3 a 4 možno poskytnúť, ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, o to písomne požiada Mesto Piešťany ako zriaďovateľa materských a základných škôl, prostredníctvom zariadenia školského stravovania, aby podalo žiadosť o poskytnutie dotácie na podporu výchovy k stravovacím návykom dieťaťa na toto dieťa.
4. Ak sa dieťa materskej školy, ktoré navštevuje posledný ročník materskej školy alebo ktoré navštevuje materskú školu, okrem dieťaťa navštevujúceho posledný ročník materskej školy a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima a žiak základnej školy nezúčastní výchovno-vzdelávacej činnosti v materskej škole alebo vyučovania v základnej škole, neodoberie stravu a zákonný zástupca ho neodhlásil zo stravy, na základe čoho mu nebude poskytnutá dotácia na podporu výchovy k stravovacím návykom, výšku príspevku zákonného zástupcu dieťaťa Mesto Piešťany určuje vo výške finančného limitu na nákup potravín podľa ods. 2 (bez poskytnutej dotácie).
5. Ak dieťa neodobralo stravu z dôvodu, že Mesto Piešťany ako zriaďovateľ nezabezpečilo diétne jedlo podľa osobitného predpisu  dieťaťu, u ktorého podľa  posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k  stravovacím návykom dieťaťa zriaďovateľ vyplatí rodičovi dieťaťa alebo fyzickej  osobe, ktorej je dieťa zverené do starostlivosti rozhodnutím súdu.

Podmienkou však je, že o stravovanie v školskej jedálni zákonný zástupca dieťaťa požiada a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu.

1. Príspevok podľa ods. 2 (bez poskytnutej dotácie) sa neuhrádza, ak zákonný zástupca dieťaťa o to písomne požiada a zriaďovateľovi - Mestu Piešťany preukáže, že dieťa je členom domácnosti, ktorej sa poskytuje pomoc v hmotnej núdzi podľa osobitného predpisu.
2. Dotácia na podporu výchovy k stravovacím návykom dieťaťa sa poskytuje paušálne v sumách uvedených v ods. 3 a 4 za každý deň, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu, a to aj v prípade, ak zariadenie školského stravovania pripraví stravu v nižšej sume. Dotácia na stravu je určená prioritne na zabezpečenie obeda a ak zariadenie školského stravovania pripraví stravu v nižšej sume ako je výška dotácie, uvedený rozdiel môže byť v zariadení školského stravovania následne použitý na rozšírenie jedla o doplnkové jedlo, alebo na úhradu režijných nákladov s cieľom skvalitnenia kultúry stravovania v zariadení školského stravovania.

**§ 7**

**Spoločné ustanovenia**

1. Platnosť dokladu, ktorý potvrdzuje, že zákonný zástupca dieťaťa /žiaka alebo plnoletý žiak je členom domácnosti, ktorej sa poskytuje pomoc v hmotnej núdzi podľa osobitného predpisu predloženého v I. polroku školského roka riaditeľovi školy alebo školského zariadenia, končí k 31.januáru daného školského roka.

 Platnosť dokladu predloženého v II. polroku školského roka riaditeľovi školy alebo školského zariadenia končí k 31. augustu daného školského roka.

**§ 8**

**Splatnosť príspevku**

1. Príspevok na čiastočnú úhradu výdavkov v MŠ**,**  ŠKD**,**  CVČ a ZUŠ sa uhrádza mesačne vopred do 10. dňa v kalendárnom mesiaci, možno ho však zaplatiť na dlhšie časové obdobie.
2. Príspevok na čiastočnú úhradu nákladov v ŠJ sa uhrádza najneskôr do 25. dňa mesiaca predchádzajúceho mesiacu, v ktorom sa stravovanie poskytuje.

**§ 9**

**Účinnosť**

(1) Toto všeobecne záväzné nariadenie bolo schválené dňa 14. 12. 2023 uznesením MsZ č. 157/2023 písm. B/ a nadobúda účinnosť 1. januára 2024.

(2) Dňom nadobudnutia účinnosti tohto VZN stráca účinnosť VZN č. 14/2022 o určení výšky mesačného príspevku na čiastočnú úhradu výdavkov v materskej škole, základnej umeleckej škole, na čiastočnú úhradu nákladov na činnosti školského klubu a centra voľného času, na čiastočnú úhradu nákladov a príspevku na režijné náklady a podmienky úhrady v školskej jedálni v zriaďovateľskej pôsobnosti Mesta Piešťany a VZN č. 14/2023, ktorým sa mení a dopĺňa Všeobecne záväzné nariadenie mesta Piešťany č.14/2022 o určení výšky mesačného príspevku na čiastočnú úhradu výdavkov v materskej škole, základnej umeleckej škole, na čiastočnú úhradu nákladov na činnosti školského klubu a centra voľného času, na čiastočnú úhradu nákladov a príspevku na režijné náklady a podmienky úhrady v školskej jedálni v zriaďovateľskej pôsobnosti Mesta Piešťany.

**Mgr. Peter Jančovič, PhD.**

 primátor mesta Piešťany

 v. r.